5.

Bod 27 sa nahrádza takto: „27. 32003 R 1782: Nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá pre systémy priamej podpory podľa spoločnej hospodárskej politiky, ustanovujú určité systémy podpory pre poľnohospodárov a menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) 1454/2001, (ES) č. 1868/94, (ES) č. 1251/1999, (ES) 1254/1999, (ES) č. 1673/2000, (EHS) č. 2358/71 a (ES) č. 2529/2001 (Ú. v. EÚ L 270, 21. 10. 2003, s. 1).“ a) V článku 1 sa za druhú zarážku vkladá nová zarážka, ktorá znie: „— zjednodušená prechodná podpora príjmov pre poľnohospodárov v nových členských štátoch (ďalej len ‚systém jednotných platieb na plochu‘);“ b) v článku 2 sa dopĺňa písmeno g), ktoré znie: „g) pojem ‚nové členské štáty‘ znamená Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko.“ c) za hlavu IV sa vkladá nová hlava IVa, ktorá znie: „HLAVA IV A VYKONÁVANIE SYSTÉMOV PODPORY V NOVÝCH ČLENSKÝCH ŠTÁTOCH Článok 143a Zavedenie systémov podpory V nových členských štátoch sa priame platby zavedú v súlade s nasledovným harmonogramom, v ktorom je zvyšovanie vyjadrené ako percentuálny podiel týchto platieb v spoločenstve v zložení k 30. aprílu 2004: — 25 % v roku 2004, — 30 % v roku 2005, — 35 % v roku 2006, — 40 % v roku 2007, — 50 % v roku 2008, — 60 % v roku 2009, — 70 % v roku 2010, — 80 % v roku 2011, — 90 % v roku 2012, — 100 % od roku 2013. Článok 143b Systém jednotných platieb na plochu 1. Nové členské štáty sa môžu najneskôr do dňa pristúpenia rozhodnúť, že priame platby počas obdobia uplatňovania systému uvedeného v odseku 9 nahradia jednotnými platbami na plochu, ktoré sa vypočítajú v súlade s odsekom 2. 2. Jednotné platby na plochu sa vykonajú raz za rok. Vypočítajú sa vydelením celkovej ročnej sumy podľa odseku 3 poľnohospodárskou plochou každého nového členského štátu určenou podľa odseku 4. 3. Komisia stanoví pre každý nový členský štát celkovú ročnú sumu: — ako súčet prostriedkov, ktoré by boli k dispozícii v novom členskom štáte v príslušnom kalendárnom roku na poskytovanie priamych platieb, — podľa príslušných pravidiel spoločenstva a na základe kvantitatívnych parametrov, ako sú základné plochy, hraničné počty pre prémie, maximálne garantované množstvá (MGM), stanovené v akte o pristúpení a ďalších právnych predpisoch spoločenstva pre každú priamu platbu, a — upravenú použitím percentuálneho podielu uvedeného v článku 143a pre postupné zavedenie priamych platieb. 4. Poľnohospodárskou plochou nového členského štátu podľa systému jednotných platieb na plochu je časť jeho využívanej poľnohospodárskej plochy, ktorá bola k 30. júnu 2003 udržiavaná v dobrom poľnohospodárskom stave bez ohľadu na to, či bola skutočne využívaná alebo nie, prípadne upravená podľa objektívnych kritérií stanovených novým členským štátom po schválení Komisiou. ‚Využívaná poľnohospodárska plocha‘ znamená celkovú plochu, ktorú zaberajú orná pôda, trvalé pasienky, trvalé plodiny a záhradky, ako boli zistené Komisiou (EUROSTAT) na jej štatistické účely. 5. O poskytnutie platieb podľa systému jednotných platieb na plochu možno požiadať za všetky poľnohospodárske pozemky, ktoré spĺňajú kritériá stanovené v odseku 4. Podnik môže žiadať o platbu na plochu o výmere najmenej 0,3 ha. Každý nový členský štát sa však môže na základe objektívnych kritérií a po schválení Komisiou rozhodnúť, že stanoví väčšiu minimálnu plochu, ktorá však nesmie presiahnuť 1 ha. 6. Nestanovuje sa žiadna povinnosť vyrábať alebo použiť výrobné faktory. Poľnohospodári však môžu využiť pôdu uvedenú v odseku 4 na akýkoľvek poľnohospodársky účel. V prípade pestovania konopy spadajúcej pod kód KN 5302 10 00 sa uplatní článok 5a ods. 52 nariadenia (ES) č. 1251/1999 (16) a článok 7b nariadenia Komisie (ES) č. 2316/1999 (17), ako aj článok 52 ods. 1 tohto nariadenia. Pre platby podľa úpravy systému jednotných platieb na plochu prichádzajú do úvahy všetky poľnohospodárske pozemky, ktoré sú udržiavané v dobrom poľnohospodárskom stave v súlade s požiadavkami na ochranu životného prostredia. Od 1. januára 2005 je pre nové členské štáty uplatňovanie článkov 3, 4, 6, 7 a 9 nepovinné, pokiaľ sa tieto ustanovenia vzťahujú na zákonné požiadavky pre riadenie. 7. Ak v určitom roku jednotné platby na plochu v novom členskom štáte presiahnu celkovú ročnú sumu, ročná suma na hektár uplatniteľná v tomto novom členskom štáte sa pomerne zníži použitím koeficientu zníženia. 8. V nevyhnutnom rozsahu sa na systém jednotných platieb na plochu uplatnia pravidlá spoločenstva o integrovanom systéme ustanovené v nariadení Rady (EHS) č. 3508/92 (18), najmä v jeho článku 2 a v kapitole 4 hlavy II tohto nariadenia, najmä v článku 18. Každý nový členský štát, ktorý sa rozhodne pre tento systém, preto: — pripraví a spracuje ročné žiadosti poľnohospodárov o pomoc. Tieto žiadosti obsahujú údaje o žiadateľoch a o hlásených poľnohospodárskych pozemkoch (identifikačné číslo a plocha); — zavedú systém identifikácie poľnohospodárskych pozemkov, ktorý zabezpečí, aby bolo možné identifikovať pozemky, za ktoré boli podané žiadosti o pomoc, a zistiť ich plochu, aby sa jednalo o poľnohospodársku pôdu a aby neboli predmetom inej žiadosti; — zriadia počítačovú databázu pre poľnohospodárske podniky, pozemky a žiadosti o pomoc; — preskúmajú žiadosti o pomoc vzťahujúce sa na rok 2004 v súlade s článkami 7 a 8 nariadenia (EHS) č. 3508/92 a žiadosti vzťahujúce sa na roky počínajúc rokom 2005 v súlade s článkom 23 tohto nariadenia. Uplatňovaním systému jednotnej platby na plochu nie sú žiadnym spôsobom dotknuté záväzky žiadneho nového členského štátu vykonávať pravidlá spoločenstva o identifikácii a registrácii zvierat podľa smernice Rady 92/102/EHS (19) a nariadenia (ES) Európskeho parlamentu a Rady (20) č. 1760/2000. 9. Každý nový členský štát môže uplatniť nároky podľa systému jednotných platieb na plochu do konca roku 2006 s možnosťou predĺženia na žiadosť nového členského štátu, a to najviac dvakrát o jeden rok. Bez toho, aby tým boli dotknuté ustanovenia odseku 11, sa môže každý nový členský štát rozhodnúť ukončiť uplatňovať systém na konci prvého alebo druhého roku obdobia uplatňovania za účelom uplatňovania systému jednotných platieb. Nové členské štáty oznámia svoj úmysel Komisii najneskôr 1. augusta posledného roka uplatňovania systému. 10. Pred uplynutím obdobia uplatňovania systému jednotnej platby Komisia preskúma pripravenosť dotknutého nového členského štátu plne uplatňovať systém priamych platieb. Pred uplynutím obdobia uplatňovania systému jednotných platieb na plochu nový členský štát najmä prijme všetky opatrenia potrebné na zriadenie integrovaného systému uvedeného v článku 18, aby sa zabezpečilo riadne uplatňovanie systému priamych platieb platných v tom čase. 11. Komisia na základe svojho hodnotenia: a) určí, že nový členský štát môže vstúpiť do systému priamych platieb uplatňovaného v členských štátoch spoločenstva v zložení k 30. aprílu 2004, alebo b) rozhodne o predĺžení uplatňovania systému jednotných platieb na plochu novým členským štátom na obdobie, ktoré považuje za potrebné na to, aby sa umožnilo plné zavedenie a riadne fungovanie správnych a kontrolných postupov. Pred uplynutím predĺženého obdobia uplatňovania uvedeného v písm. b) sa uplatní odsek 10. Pred uplynutím päťročného obdobia uplatňovania systému jednotných platieb na plochu (t. j. 2008) sa uplatní percentuálna sadzba stanovená v článku 143a. Ak sa uplatňovanie systému jednotných platieb na plochu na základe rozhodnutia prijatého podľa písmena b) predĺži na obdobie po tomto dátume, bude sa percentuálna sadzba stanovená v článku 143a pre rok 2008 uplatňovať do uplynutia posledného roka uplatňovania systému jednotných platieb na plochu. 12. Po uplynutí obdobia uplatňovania systému jednotných platieb na plochu sa bude systém priamych platieb uplatňovať v súlade s príslušnými pravidlami spoločenstva a na základe kvantitatívnych parametrov, ako sú základná plocha, hraničné počty pre prémie a maximálne garantované množstvá (MGM), stanovené v akte o pristúpení (21) pre každú priamu platbu a v následných právnych predpisoch spoločenstva. Následne sa uplatnia percentuálne sadzby stanovené v článku 143a pre jednotlivé roky. 13. Nové členské štáty Komisiu podrobne informujú o opatreniach prijatých na vykonanie tohto článku, najmä o opatreniach prijatých podľa odseku 7. Článok 143c Doplnkové štátne priame platby a priame platby 1. Na účely tohto článku: ‚vnútroštátny systém porovnateľný s SPP‘ znamená vnútroštátny systém priamych platieb uplatňovaný predo dňom pristúpenia nového členského štátu, podľa ktorého sa podpora udeľovala poľnohospodárom na výrobu, na ktorú sa vzťahuje jedna z priamych platieb. 2. Nové členské štáty majú možnosť po povolení Komisiou doplniť priame platby do výšky: a) 55 % úrovne priamych platieb v spoločenstve v zložení k 30. aprílu 2004 v roku 2004, 60 % v roku 2005 a 65 % v roku 2006 a od roku 2007 až do výšky 30 % nad uplatňovanou úrovňou uvedenou v článku 143a príslušného roku vo vzťahu ku všetkým priamym platbám. Česká republika však môže v odvetví zemiakového škrobu doplniť priame platby až do výšky 100 % úrovne uplatňovanej v spoločenstve v zložení k 30. aprílu 2004, alebo b) i) celkovej úrovne priamej podpory, na ktorú by mal poľnohospodár nárok pre jednotlivé výrobky v novom členskom štáte v kalendárnom roku 2003 podľa vnútroštátneho systému porovnateľného s SPP, zvýšenej o 10 percentuálnych bodov, pokiaľ ide o iné priame platby ako systém jednotnej platby. Pre Litvu je však rozhodujúcim rokom kalendárny rok 2002 a pre Slovinsko sa zvýšenie stanovuje na 10 percentuálnych bodov v roku 2004, 15 percentuálnych bodov v roku 2005, 20 percentuálnych bodov v roku 2006 a 25 percentuálnych bodov od roku 2007. ii) pokiaľ ide o systém jednotných platieb, celková suma doplnkovej štátnej pomoci, ktorá môže byť poskytnutá novým členským štátom na príslušný rok, je obmedzená stanoveným limitom. Tento limit sa rovná rozdielu medzi: — celkovou sumou vnútroštátneho systému priamej podpory porovnateľného s SPP, ktorá by bola k dispozícii v príslušnom novom členskom štáte v kalendárnom roku 2003 alebo v prípade Litvy v kalendárnom roku 2002, zvýšenej vždy o 10 percent. Pre Slovinsko sa však zvýšenie stanovuje na 10 percentuálnych bodov v roku 2004, 15 percentuálnych bodov v roku 2005, 20 percentuálnych bodov v roku 2006 a 25 percentuálnych bodov od roku 2007, a — národným stropom tohto nového členského štátu uvedeným v prílohe VIIIa, upraveného v prípade potreby v súlade s článkom 64 ods. 2 a článkom 70 ods. 2. Na účely výpočtu celkovej sumy uvedenej v prvej zarážke sú zahrnuté štátne priame platby a/alebo ich zložky zodpovedajúce priamym platbám spoločenstva a/alebo ich zložky, ktoré boli zohľadnené pri výpočte skutočného stropu dotknutého nového členského štátu v súlade s článkom 64 ods. 2, článkom 70 ods. 2 a článkom 71c. Pre každú príslušnú priamu platbu sa nový členský štát môže rozhodnúť uplatňovať vyššie uvedenú možnosť a) alebo b). Celková priama podpora, ktorá môže byť poskytnutá poľnohospodárovi v novom členskom štáte po pristúpení podľa príslušnej priamej platby, nesmie vrátane všetkých doplnkových štátnych priamych platieb presiahnuť úroveň priamej podpory, na ktorú by mal poľnohospodár nárok podľa príslušnej priamej platby, ktorá sa v tom čase uplatňuje na členské štáty spoločenstva v zložení k 30. aprílu 2004. 3. Cyprus je oprávnený doplniť priamu platbu vyplácanú poľnohospodárovi podľa jednej z priamych platieb uvedených v prílohe I až do výšky celkovej úrovne podpory, na ktorú by mal poľnohospodár nárok na Cypre v roku 2001. Cyperské orgány zabezpečia, aby celková priama podpora, ktorá je poskytnutá poľnohospodárovi na Cypre po pristúpení podľa príslušnej priamej platby, vrátane všetkých doplnkových štátnych priamych platieb, v žiadnom prípade nepresiahla úroveň priamej podpory, na ktorú by mal poľnohospodár nárok podľa tejto priamej platby, ktorá sa v tom roku uplatňuje na členské štáty spoločenstva v zložení k 30. aprílu 2004. Celková suma doplnkovej štátnej pomoci, ktorá má byť poskytnutá, je stanovená v prílohe XII. Na doplnkovú štátnu pomoc, ktorá má byť poskytnutá, sa vzťahujú všetky úpravy, ktoré budú považované za nevyhnutné v dôsledku vývoja spoločnej poľnohospodárskej politiky. Odseky 2 a 5 sa neuplatnia na Cyprus. 4. Ak sa nový členský štát rozhodne uplatňovať systém jednotných platieb na plochu, môže za podmienok uvedených v odsekoch 5 a 8 poskytnúť doplnkovú štátnu priamu pomoc. 5. Pokiaľ ide o rok 2004, celková suma doplnkovej štátnej pomoci poskytnutej na (pod)odvetvie je v tomto roku uplatňovania systému jednotných platieb na plochu obmedzená stanoveným limitom pre (pod)odvetvie. Tento limit sa rovná rozdielu medzi: — celkovou sumou podpory pre (pod)odvetvie, ktorá je výsledkom uplatňovania písmena a) alebo b) odseku 2, podľa toho, ktoré viac vyhovuje, a — celkovou sumou priamej podpory, ktorá by bola pre rovnaké (pod)odvetvie v príslušnom roku k dispozícii v danom novom členskom štáte podľa systému jednotných platieb na plochu. Pokiaľ ide o roky počínajúce rokom 2005, požiadavka uplatňovať uvedené obmedzenie pomocou stanovených limitov pre (pod)odvetvie sa neuplatňuje. Ostáva však zachované právo nových členských štátov uplatňovať stanovené limity pre (pod)odvetvie za podmienky, že tieto limity sa týkajú iba — priamych platieb kombinovaných so systémom jednotných platieb, a/alebo — jednej alebo viacerých priamych platieb, ktoré sú vylúčené, alebo môžu byť vylúčené zo systému jednotných platieb v súlade s článkom 70 ods. 2, alebo na ktoré sa vzťahuje čiastočné vykonávanie podľa článku 64 ods. 2. 6. Nový členský štát môže na základe objektívnych kritérií a po povolení Komisie rozhodnúť o výške doplnkovej štátnej pomoci, ktorá bude poskytnutá. 7. Povolenie Komisie: — v prípadoch, keď sa uplatňuje odsek 2 písm. b), určí príslušné vnútroštátne systémy priamych platieb porovnateľné s SPP, — definuje úroveň, po ktorú môže byť doplnková štátna pomoc vyplácaná, percentuálnu sadzbu doplnkovej štátnej pomoci, prípadne podmienky jej udeľovania, — bude vydané v súlade so všetkými úpravami, ktoré budú považované za nevyhnutné v dôsledku vývoja spoločnej poľnohospodárskej politiky. 8. Žiadne doplnkové štátne platby alebo pomoc nesmú byť udelené pre poľnohospodárske činnosti, pre ktoré nie sú stanovené žiadne priame platby v spoločenstve v zložení k 30. aprílu 2004. 9. Cyprus je oprávnený poskytovať okrem doplnkových priamych štátnych platieb prechodnú a degresívnu štátnu pomoc do konca roku 2010. Táto štátna pomoc je poskytovaná vo forme podobnej pomoci spoločenstva, ako sú napríklad oddelené platby. Cyprus je oprávnený (pod)odvetviam uvedeným v prílohe XIII poskytnúť štátnu pomoc do výšky uvedenej v tejto prílohe, pričom zohľadní povahu a výšku štátnej podpory poskytnutej v roku 2001. Na štátnu pomoc, ktorá má byť poskytnutá, sa vzťahujú všetky úpravy, ktoré budú považované za nevyhnutné v dôsledku vývoja spoločnej poľnohospodárskej politiky. Výška pomoci alebo podmienky jej poskytovania budú zmenené a doplnené rozhodnutím Komisie, ak sa takéto úpravy preukážu ako nevyhnutné. Cyprus predloží Komisii každý rok správu o vykonávaní opatrení štátnej pomoci, v ktorej uvedie formy pomoci a jej výšku pre jednotlivé (pod)odvetvia. 10. Lotyšsko je oprávnené poskytovať okrem doplnkových štátnych platieb prechodnú a degresívnu štátnu pomoc do konca roku 2008. Táto štátna pomoc bude poskytovaná vo forme podobnej pomoci spoločenstva, ako sú napríklad oddelené platby. Lotyšsko je oprávnené poskytovať štátnu pomoc (pod)odvetviam uvedeným v prílohe XIV do výšky stanovenej v tejto prílohe. Na štátnu pomoc, ktorá má byť poskytnutá, sa vzťahujú všetky úpravy, ktoré budú považované za nevyhnutné v dôsledku vývoja spoločnej poľnohospodárskej politiky. Výška pomoci alebo podmienky jej poskytovania budú zmenené a doplnené rozhodnutím Komisie, ak sa takéto úpravy preukážu ako nevyhnutné. Lotyšsko predloží Komisii každý rok správu o vykonávaní opatrení štátnej pomoci, v ktorej uvedie formy pomoci a jej výšku pre jednotlivé (pod)odvetvia. d) v článku 145 sa za písmeno d) vkladá nové písmeno, ktoré znie: „d) a) podrobné pravidlá týkajúce sa vykonávania ustanovení hlavy IVa,“; e) v článku 153 ods. 4 sa dopĺňa nová veta, ktorá znie: „Zjednodušený systém uvedený v článku 2a tohto nariadenia sa neuplatní na nové členské štáty.“ f) v prílohe I sa za riadok „Jednotná platba“ vkladá nový riadok, ktorý znie: „Jednotná platba na plochu Článok 143b hlavy IVa tohto nariadenia Oddelené platby nahrádzajúce všetky priame platby uvedené v tejto prílohe“ g) dopĺňajú sa nové prílohy, ktoré znejú: „ PRÍLOHA XII Tabuľka 1: Cyprus: Doplnkové štátne priame platby, na ktoré sa uplatňujú bežné systémy priamych platieb Harmonogram zvyšovania 25 % 30 % 35 % 40 % 50 % 60 % 70 % 80 % 90 % Odvetvie 2004 2005 2006 2007 2008 2009 2010 2011 2012 Poľnohospodárske plodiny (okrem tvrdej pšenice) 7 913 822 7 386 234 6 858 646 6 331 058 75 881 4 220 705 3 165 529 2 110 353 1 055 176 Tvrdá pšenica 2 256 331 2 059 743 1 888 505 1 743 235 1 452 696 1 162 157 871 618 581 078 290 539 Strukoviny 30 228 28 273 26 318 24 363 20 363 16 362 12 272 8 181 4 091 Mlieko a mliečne výrobky 887 535 1 759 243 2 311 366 2 133 569 1 777 974 1 422 379 1 066 784 711 190 355 595 Hovädzie mäso 3 456 709 3 226 262 2 995 814 2 765 367 2 304 473 1 843 578 1 382 684 921 789 460 895 Ovčie a kozie mäso 8 267 087 7 715 948 7 164 809 6 613 669 5 511 391 4 409 113 3 306 835 2 204 556 1 102 278 Olivový olej 5 951 250 5 554 500 5 157 750 4 761 000 3 967 500 3 174 000 2 380 500 1 587 000 793 500 Tabak 782 513 730 345 678 178 626 010 521 675 417 340 313 005 208 670 104 335 Banány 3 290 625 3 071 250 2 851 875 2 632 500 2 193 750 1 755 000 1 316 250 877 500 0 Sušené hrozienka 104 393 86 562 68 732 50 901 15 241 0 0 0 0 Mandle 49 594 30 878 12 161 0 0 0 0 0 0 Celkom 32 990 086 31 649 237 30 014 153 27 681 672 23 040 943 18 420 634 13 815 476 9 210 317 4 166 409 Doplnkové štátne priame platby podľa systému jednotných platieb: Celková suma doplnkových štátnych priamych platieb, ktoré môžu byť udelené podľa systému jednotných platieb, sa rovná výške hraničných príjmov pre odvetvia uvedené v tejto tabuľke so zreteľom na odvetvia, na ktoré sa vzťahuje systém jednotných platieb tak, že podpora v týchto odvetviach je oddelená. Tabuľka 2: Cyprus: Doplnkové štátne priame platby, na ktoré sa uplatňuje systém jednotných platieb na plochu pre priame platby Systém jednotných platieb na plochu Odvetvie 2004 2005 2006 2007 2008 Poľnohospodárske plodiny (okrem tvrdej pšenice) 6 182 503 3 997 873 2 687 095 1 303 496 0 Tvrdá pšenica 2 654 980 2 469 490 2 358 196 2 240 719 2 018 131 Strukoviny 27 346 20 566 16 498 12 204 4 068 Mlieko a mliečne výrobky 1 153 380 2 323 212 3 501 948 3 492 448 3 474 448 Hovädzie mäso 4 608 945 4 608 945 4 608 945 4 608 945 4 608 945 Ovčie a kozie mäso 10 932 782 10 887 782 10 860 782 10 832 282 10 778 282 Olivový olej 7 215 000 6 855 000 6 639 000 6 411 000 5 979 000 Sušené hrozienka 182 325 176 715 173 349 169 796 163 064 Banány 4 368 300 4 358 700 4 352 940 4 346 860 4 335 340 Tabak 1 049 000 1 046 750 1 045 400 1 043 975 1 041 275 Celkom 38 374 562 36 745 034 36 244 154 34 461 726 32 402 554 Príloha XIII Štátna pomoc - Cyprus Odvetvie 2004 2005 2006 2007 2008 2009 2010 Poľnohospodárske plodiny (okrem tvrdej pšenice) 7 920 562 6 789 053 5 657 544 4 526 035 3 394 527 2 263 018 1 131 509 Mlieko a mliečne výrobky 5 405 996 3 161 383 1 405 471 1 124 377 843 283 562 189 281 094 Hovädzie mäso 227 103 194 660 162 216 129 773 97 330 64 887 0 Ovčie a kozie mäso 3 597 708 3 083 750 2 569 791 2 055 833 1 541 875 1 027 917 513 958 Odvetvie ošípaných 9 564 120 8 197 817 6 831 514 5 465 211 4 098 909 2 732 606 1 366 303 Hydina a vajcia 3 998 310 3 427 123 2 855 936 2 284 749 1 713 561 1 142 374 571 187 Víno 15 077 963 12 923 969 10 769 974 8 615 979 6 461 984 4 307 990 2 153 995 Olivový olej 7 311 000 6 266 571 5 222 143 4 177 714 3 133 286 2 088 857 1 044 429 Stolové hrozno 3 706 139 3 176 691 2 647 242 2 117 794 1 588 345 1 058 897 529 448 Spracované paradajky 411 102 352 373 293 644 234 915 176 187 117 458 58 729 Banány 445 500 381 857 318 214 254 571 190 929 127 286 63 643 Ovocie z listnatých druhov vrátane kôstkového 9 709 806 8 322 691 6 935 576 5 548 461 4 161 346 2 774 230 1 387 115 Celkom 67 375 310 56 277 938 45 669 267 36 535 414 27 401 560 18 267 707 9 101 410 PRÍLOHA XIV Štátna pomoc - Lotyšsko ŠTÁTNA POMOC Odvetvie 2004 2005 2006 2007 2008 Ľan 654 000 523 200 392 400 261 600 130 800 Ošípané 204 000 163 200 122 400 81 600 40 800 Ovčie a kozie mäso 107 000 85 600 64 200 42 800 21 400 Osivá 109 387 87 510 66 110 44 710 23 310 Celkom 1 074 387 859 510 645 110 430 710 216 310